MUNICIPIUL CRAIOVA
CONSILIUL LOCAL AL MUNICIPIULUI CRAIOVA

        HOTĂRÂREA NR. 197
privind modificarea contractului de concesiune nr.34111/2006,  încheiat între Consiliul Local al Municipiului Craiova şi Voicescu Cornelia, medic titular al Cabinetului Medical Individual dr.Voicescu Cornelia
Consiliul Local al Municipiului Craiova, întrunit în şedinţa ordinară din data de 26.05.2016;

           Având în vedere raportul nr.87997/2016 întocmit de Direcţia Patrimoniu prin care se propune modificarea contractului de concesiune nr. 34111/2006, încheiat între Consiliul Local al Municipiului Craiova şi Voicescu Cornelia, medic titular al Cabinetului Medical Individual dr.Voicescu Cornelia;
          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale; 
           În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1.Se aprobă modificarea contractului de concesiune nr.34111/19.05.2006, încheiat între Consiliul Local al Municipiului Craiova şi Voicescu Cornelia, medic titular al Cabinetului Medical Individual dr.Voicescu Cornelia, în sensul înlocuirii formei de înregistrare a concesionarului din persoană fizică Cabinet Medical Individual dr.Voicescu Cornelia, în persoană juridică S.C.Doctor Voicescu Cornelia S.R.L.
  Art.2.Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3. La data intrării în vigoare a prezentei hotărâri, se modifică în mod corespunzător Hotărârile Consiliului Local al Municipiului Craiova nr.238/2004 şi nr.85/2006.

  Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi S.C.Doctor Voicescu Cornelia S.R.L. vor aduce la îndeplinire prevederile prezentei hotărâri.

